ПРОТОКОЛ

№ 57
Казанлък, 12.04.2017 г.

ОТ ЗАСЕДАНИЕ НА ОБЩИНСКА ИЗБИРАТЕЛНА КОМИСИЯ КАЗАНЛЪК

Заседанието се откри в 16.30 ч. от Председателя на ОИК, който обяви следния дневен ред:

1. Предсрочно прекратяване пълномощията на избран общински съветник – Халил Реджепов Летифов и обявяване за избран за общински съветник на следващия в листата на Движение за права и свободи – ДПС кандидат – Борислав Александров Асенов.

На заседанието присъстват 11 члена на ОИК Казанлък и е налице необходимия кворум за провеждане на заседанието на комисията.

Председателят на ОИК Казанлък докладва, че в ОИК Казанлък е постъпило писмо от Председателя на Общински съвет Казанлък, вх. № 365/12.04.2017 г., с което се уведомява ОИК – Казанлък, че Общински съвет Казанлък е постъпило Уведомление от Халил Реджепов Летифов – общински съветник от Движение за права и свободи – ДПС, мандат 2015 г. – 2019 г. с искане за прекратяване на пълномощията му като общински съветник, поради избирането му за народен представител в 44-то Народно събрание от 27-ми Старозагорски избирателен район. Към писмото е приложено Уведомление от Халил Летифов Вх. № ОС-1170 / 12.04.2017 г., Решение № 4686-НС / 31.03.2017 г. на ЦИК и Решение № 4687-НС / 02.04.2017 г. на ЦИК.

Общинска избирателна комисия Казанлък след като разгледа постъпилото писмо и приложенията към него установи, че документите удостоверяват обстоятелство по чл. 30, ал. 4, т. 4 от ЗМСМА – общинският съветник е избиран за народен представител и е налице основание за предсрочно прекратяване на пълномощията на общинския съветник Халил Реджепов Летифов.

Съгласно чл. 30, ал. 5 от ЗМСМА „Обстоятелствата по ал. 4 се установяват с документи, издадени от компетентните органи, които се изпращат на общинската избирателна комисия в тридневен срок от издаването им.“ Изискването на закона е изпълнено с изпращане на уведомителното писмо от Председателя на Общински съвет Казанлък до ОИК Казанлък в посочения срок, с приложенията към него.

Съгласно чл. 30, ал. 7 от ЗМСМА в тридневен срок от получаване на документите, удостоверяващи обстоятелство по ал. 4, т. 4, общинската избирателна комисия обявява за избран за общински съветник следващия в листата кандидат. В настоящия случай следващия в листата на Движение за права и свободи – ДПС е кандидатът Борислав Александров Асенов.

С оглед изложеното, ОИК Казанлък следва да прекрати предсрочно пълномощията на Халил Реджепов Летифов като общински съветник и да обяви за избран за общински съветник следващия в листата на Движение за права и свободи – ДПС кандидатът Борислав Александров Асенов.

 В тази връзка следва да бъде анулирано издаденото на Халил Реджепов Летифов Удостоверение за избран общински съветник № 1/ 26.10.2015 г. на ОИК Казанлък и да бъде издадено Удостоверение за избран общински съветник на Борислав Александров Асенов.

Председателят предложи да бъде взето решение, с което да бъдат прекратени предсрочно пълномощията на избрания за общински съветник Халил Реджепов Летифов и да бъде обявен за избран за общински съветник следващия в листата на Движение за права и свободи – ДПС кандидат Борислав Александров Асенов. Председателят предостави възможност за мнения, предложения и възражения. Такива не се изказаха. Премина се в режим на поименно гласуване. „ЗА“ за приемане на решението гласуваха поименно всички присъстващи членове на комисията. „ПРОТИВ“ -няма.

Предвид горното и на основание чл. 458, ал. 1 от Изборния кодекс, чл. 30, ал. 7 от ЗМСМА във връзка с чл. 30, ал. 4, т. 4 и чл.30 ал.5 от ЗМСМА, Решение № 364 / 26.10.2015 г. и Решение № 390 / 29.10.2015 г. на ОИК Казанлък, Уведомление от Халил Реджепов Летифов Вх. № ОС-1170 / 12.04.2017 г., Решение № 4686-НС / 31.03.2017 г. на ЦИК, Решение № 4687-НС / 02.04.2017 г. на ЦИК и Писмо с вх.№ 365/12.04.2017 г. на Председателя на Общински съвет Казанлък, Общинска избирателна комисия - Казанлък взе следното

Р Е Ш Е Н И Е № 414

1. ПРЕКРАТЯВА предсрочно пълномощията на общинския съветник от листата на Движение за права и свободи – ДПС Халил Реджепов Летифов, ЕГН ………………….., поради избирането му за народен представител в 44-то Народно събрание от 27-ми Старозагорски избирателен район.

2. Анулира Удостоверение № 1 / 26.10.2015 г. на ОИК Казанлък за избран общински съветник.

3. ОБЯВЯВА за избран за общински съветник следващият кандидат от Движение за права и свободи – ДПС – Борислав Александров Асенов, ЕГН ……………………..

4. Да бъде издадено Удостоверение за избран общински съветник на Борислав Александров Асенов.

Решението подлежи на обжалване по реда на чл. 459 от ИК.

Препис от решението на общинската избирателна комисия да се изпрати на председателя на общинския съвет в тридневен срок от влизането му в сила.

Поради изчерпване на дневния ред, заседание бе закрито в 17.00 ч.

 ПРЕДСЕДАТЕЛ:

/Димитринка Петрунова/

СЕКРЕТАР:

 /Адриана Тенева/